รัฐบาลไทย-ข่าวทำเนียบรัฐบาล-มติ ครม. 25 กรกฎาคม 2560
วันพุธที่ 26 กรกฎาคม 2560
มติ ครม. 25 กรกฎาคม 2560
ผลการประชุมคณะรัฐมนตรี เมื่อวันอังคารที่ 25 กรกฎาคม 2560 ในส่วนที่เกี่ยวข้องกับกระทรวงศึกษาธิการ 2 เรื่อง
คืออนุมัติแต่งตั้งประธานกรรมการและกรรมการในคณะกรรมการการศึกษาขั้นพื้นฐาน และเห็นชอบแผนปฏิบัติการอาเซียน-จีน เพื่อความร่วมมือด้านการศึกษา
●อนุมัติแต่งตั้งประธานกรรมการและกรรมการในคณะกรรมการการศึกษาขั้นพื้นฐาน
คณะรัฐมนตรีมีมติอนุมัติตามที่รัฐมนตรีว่าการกระทรวงศึกษาธิการเสนอแต่งตั้งประธานกรรมการและกรรมการในคณะกรรมการการศึกษาขั้นพื้นฐานจํานวน 17คน/รูปแทนประธานกรรมการและกรรมการชุดเดิมที่ดํารงตําแหน่งครบวาระสี่ปีแล้ว เมื่อวันที่ 22 เมษายน 2560 ดังนี้
1. นายปิยะบุตรชลวิจารณ์ประธานกรรมการ
2. นายพิทักษ์บัวแสงใสกรรมการที่เป็นผู้แทนองค์กรเอกชน
3. นายนุชากร มาศฉมาดล กรรมการที่เป็นผู้แทนองค์กรปกครองส่วนท้องถิ่น
4. นางสาวทินสิริ ศิริโพธิ์กรรมการที่เป็นผู้แทนองค์กรวิชาชีพ
5. ผู้ช่วยศาสตราจารย์กวิสรารัตนากรกรรมการผู้ทรงคุณวุฒิ (ด้านการประถมศึกษา)
6. นายจงภพ ชูประทีป กรรมการผู้ทรงคุณวุฒิ (ด้านเทคโนโลยีสารสนเทศ)
7. นางบุสบง พรหมจันทร์ กรรมการผู้ทรงคุณวุฒิ (ด้านการมัธยมศึกษา)
8. นางสาวเบญจพรปัญญายง กรรมการผู้ทรงคุณวุฒิ (ด้านการศึกษาปฐมวัย)
9. นายพิศณุ ศรีพลกรรมการผู้ทรงคุณวุฒิ (ด้านการศึกษานอกระบบและการศึกษาตามอัธยาศัย)
10. ว่าที่ร้อยตรีไพศาล ประทุมชาติ กรรมการผู้ทรงคุณวุฒิ ด้านการงบประมาณการเงินและการคลัง)
11. รองศาสตราจารย์ยืน ภู่วรวรรณ กรรมการผู้ทรงคุณวุฒิ ด้านอุตสาหกรรม)
12. นางศรินธร วิทยะสิรินันท์ กรรมการผู้ทรงคุณวุฒิ ด้านการศึกษาเพื่อคนพิการ)
13. นายสมหมาย ปาริจฉัตต์ กรรมการผู้ทรงคุณวุฒิ ด้านธุรกิจและการบริการ)
14. นางสาวสุรภี โสรัจจกุล กรรมการผู้ทรงคุณวุฒิ (ด้านการบริหารงานบุคคล)
15. นางแสงระวี วาจาวุทธกรรมการผู้ทรงคุณวุฒิ ด้านการศึกษาสําหรับผู้ด้อยโอกาส ด้านการศึกษาเอกชน และด้านการศึกษาสําหรับผู้มีความสามารถพิเศษ)
16. รองศาสตราจารย์เอกชัย กี่สุขพันธ์ กรรมการผู้ทรงคุณวุฒิ (ด้านการบริหารการศึกษา)
17. พระพรหมดิลก กรรมการผู้ทรงคุณวุฒิ (ด้านพุทธศาสนาและการศึกษา)
ทั้งนี้ ตั้งแต่วันที่ 25 กรกฎาคม 2560 เป็นต้นไป
●เห็นชอบแผนปฏิบัติการอาเซียน-จีน เพื่อความร่วมมือด้านการศึกษา
คณะรัฐมนตรีมีมติเห็นชอบการรับรองแผนปฏิบัติการอาเซียน-จีน เพื่อความร่วมมือด้านการศึกษา พ.ศ.2560-2563 (Plan of Action for ASEAN - China Education Cooperation 2017-2020)
ทั้งนี้ หากจําเป็นต้องปรับปรุงถ้อยคําในแผนปฏิบัติการฯ ในส่วนที่มิใช่สาระสําคัญ ไม่ขัดต่อผลประโยชน์ของประเทศไทย และหลักการที่คณะรัฐมนตรีได้ให้ความเห็นชอบไว้ ให้ ศธ. พิจารณาดําเนินการในเรื่องนั้นได้ โดยไม่ต้องนําเสนอคณะรัฐมนตรีเพื่อพิจารณาอีกครั้ง
สาระสําคัญแผนปฏิบัติการอาเซียน-จีน เพื่อความร่วมมือด้านการศึกษา พ.ศ.2560-2563 (Plan of Action for ASEAN - China Education Cooperation 2017-2020)คือ ได้ระบุถึงกิจกรรมที่ทั้งสองฝ่ายจะต้องดําเนินการร่วมกันเพื่อยกระดับความร่วมมือด้านการศึกษาระหว่างอาเซียนและจีนใน 6 ด้านดังนี้
1) ส่งเสริมความร่วมมือระหว่างกันในทุกระดับ
2) สนับสนุนการเคลื่อนย้ายนักเรียน นักศึกษาและการแลกเปลี่ยนด้านภาษาและวัฒนธรรม
3) ส่งเสริมการแลกเปลี่ยนบุคลากรทางการศึกษา
4) เสริมสร้างความร่วมมือด้านอาชีวศึกษา
5) สนับสนุนการผลิตและพัฒนาผู้มีความสามารถพิเศษผ่านกิจกรรมและการแลกเปลี่ยนระดับนักเรียน/นักศึกษา รวมถึงการทดลองการเทียบโอนหน่วยการเรียนและวุฒิการศึกษาตามสมัครใจ
6) เสริมสร้างความร่วมมือในด้านอื่น ๆ
ทั้งนี้แผนปฏิบัติการอาเซียน-จีนฯจะเป็นโอกาสสําคัญของไทยในการแสวงหาความร่วมมือเพื่อการพัฒนาการศึกษา โดยเฉพาะด้านอาชีวศึกษา การพัฒนาและผลิตกําลังคนให้สอดรับกับการพัฒนาประเทศไทยในสาขาที่จําเป็นต่อประเทศไทย เช่น เทคโนโลยีระบบรางและรถไฟความเร็วสูง การพัฒนาทรัพยากรมนุษย์ตามเป้าหมายการพัฒนาThailand 4.0
บัลลังก์ โรหิตเสถียร
สรุป/รายงาน